tomron87/hebrew-wikipedia-sentences-corpus huggingface dataset:
משימהמתמודד מצטייןמודחאורז כציפוינופר זוהרחני בורובסקיביצי דגיםדן יושעאיילה אורגוביקינוח קפה בטעם מתוק-מלוחסבינה ולדמן קראם דאדוכנאפהאור גינסברגגיל אקרמןקינוח מרשמלודן יושע ארז עינבפיצהאור גינסברגחיה קלורהשיפוד האולטימטיבילירז חדדסלאח כורדיירק כמלך המנהנופר זוהרעוזי שירםפונדוסבינה ולדמןערן כהןסושיאור גינסברגלירז חדדעוגת חתונהנופר זוהרלירון אבולניקמנה בשחור לבןסבינה ולדמןגומא גלילימנה שהשפים ירכיבו לעצמםסבינה ולדמןסלאח כורדייעל בגינסקי
בעונה השלישית משתתף השף יוסי שטרית כשופט במקומו של מאיר אדוני (שעבר לשמש שופט בתוכנית בייק אוף ישראל של קשת 12) יחד עם השפים אסף גרניט ומושיק רוט.
העונה השלישית (כמו כן גם התוכנית) שודרה בערוץ 13 של רשת, החל מ-15 במאי 2018 עד ל-4 בספטמבר 2018. את העונה הנחתה מירי בוהדנה.
בעונה זו בשלב קרבות המטבח, בכל קרב הקבוצה המנצחת חסינה מהדחה ושתי הקבוצות הנותרות מתחרות בשתי משימות אישיות שבסוף כל אחת - מודח מתמודד.
החל מקרב המטבח השלישי הנבחרת המנצחת מקבלת חסינות רק למשימת הדחה אחת.
בעונה זו זכה אורן אסידו מהנבחרת השחורה של השף אסף גרניט.
פרמטרנבחרת אדומהנבחרת שחורהנבחרת אפורהמשימה / שופטשף יוסי שטריתשף אסף גרניטשף מושיק רוטאיזון טעמים - מתוק, מלוח, חמוץ ומר3 7 4נזיד עדשים מתקופת התנ"ך2 10 2ארוחה הודית מסורתית4 7 3ארוחת האוסקר - מנה ראשונה ועיקרית 4 8 10מנת פיוז'ן של שתי מדינות662מנה בהשראת הסגנון המוזיקלי של השף 2 2 4סך הכול214025
ב-7 באוקטובר 2018 עלתה העונה הראשונה של משחקי השף: קונדיטור.
עונה זו כוללת את שופטי התוכנית (שטרית, גרניט ורוט), אליהם מצטרף גם השף ארז קומרובסקי.
עונת הקונדיטוריה שודרה בערוץ 13 של רשת.
את העונה הנחתה מירי בוהדנה.
פרק הגמר שודר לראשונה ב-27 בנובמבר 2018. בעונה זאת זכה גל בוכניק מהנבחרת האדומה של אסף גרניט.
+פרמטרנבחרת שחורהנבחרת אדומהנבחרת אפורהנבחרת קרםמשימה/שופטשף יוסי שטריתשף אסף גרניטשף ארז קומרובסקישף מושיק רוטמנה מתוקה מבצק חלה4153מנת לחם אבוד2272קינוח שוקולד 6115פתי בר1714מנה מתוקה מירקות8113מנה בלקנית1435ארוחה מבצק שמרים1516קינוח בהשראת יצירת אמנות2371סך הכול26 24 2630
+קרבמשימהמתמודד מצטייןמודח1מנת ההתחלה של המתמודדניר אדרעיבת חן דיין2לחמנייה ממולאתעומר שפיראליס אביחזר3חטיף שוקולד מקוריעדן אמראביעד פורמן4קופסת עוגיותאתי סוויסהאייל מאיה5מנה מלוחה מפירותיקי שגיאעפאף אבראהים6עוגת גבינה בצנצנתעמוס חיוןעדי סיברובר7מאפה בוקר מתוקהילה בידרמןבתיה שורק8קינוח בצבע לבןעומר שפירהילה בידרמן
העונה הרביעית עלתה לשידור ברשת 13 ב-30 באוקטובר 2019 והסתיימה ב-25 בפברואר 2020. השופטים הם גרניט, רוט, קומורובסקי ושטרית והמנחה מירי בוהדנה.
בעונה זאת שלוש נבחרות בניגוד לעונת הקונדיטוריה אף על פי שישנם ארבעה שופטים, ולכן לשופט ארז ניתנה האפשרות ל-2 סכיני זהב.
סכין זהב נותן לשופט ארז להציל מתמודד מהדחה, בעונה זו זכתה המתמודדת אבישג לוי מהנבחרת האפורה של אסף גרניט.
פרמטרנבחרת אדומהנבחרת אפורהנבחרת שחורהמשימה / שופטשף יוסי שטריתשף אסף גרניטשף מושיק רוטחידוש מנה מהתפריט הראשון של השף910שקשוקת גורמה262אוכל יווני091מנה בהשראת הספר אליס בארץ הפלאות343מנת תאנים שתבושל על ידי השפים722שתי מנות עוף - מנת עוף מעושנת ומנת עוף מבושלת5114מנה ממרכיבי תקופת הצנע136דגים - סרוויס תוך כדי המשחק "דג מלוח"910סך הכול363718
העונה החמישית עלתה לשידור ברשת 13 ב-17 באפריל 2021 והסתיימה ב-9 באוקטובר 2021. השופטים הם גרניט, רוט, קומורובסקי ושטרית והמנחה מירי בוהדנה.
בעונה זו זכה אביתר מלכה מהנבחרת האפורה של מושיק רוט.
זאת העונה הראשונה שבה מושיק רוט ניצח בתוכנית משחקי השף.
פרמטרנבחרת שחורהנבחרת אדומהנבחרת אפורהמשימה / שופטשף יוסי שטריתשף אסף גרניטשף מושיק רוטמנה מחומרי גלם ישראלים - תוך כדי הרכבת הנבחרות354טייק אווי משלוחי השף633אוכל תאילנדי1200מנה בהשראת המעפילים תימן מרוקו ומזרח אירופה622ארוחת גן עדן246מנה מסיפור כיפה אדומה שמורכבת מ-6 מרכיבים בלבד354"נוז טו טייל" בגרסת הירקות2010סך הכול341929
העונה השישית עלתה לשידור ברשת 13 ב-5 בספטמבר 2022 והסתיימה ב-7 בפברואר 2023. השופטים הם אסף גרניט, מושיק רוט, יוסי שטרית, תמר כהן צדק, תומר אגאי ורז רהב.
עונה זו היא הראשונה שבה על הנבחרות יהיו אחראים שני שפים במקום אחד.
בעונה זו זכה תום לוי מהנבחרת השחורה של אסף גרניט ורז רהב.
העונה השביעית עלתה לשידור ברשת 13 ב-5 באוגוסט 2024 והסתיימה ב-29 בדצמבר 2024.
התכנית בעונתה השביעית חזרה למתכונה המקורי משלוש העונות הראשונות, כאשר מכילה 3 שופטים.
השופטים הם אסף גרניט, מושיק רוט ויוסי שטרית, המנחה היא מירי בוהדנה.
בעונה זו זכה שחר תמיר מהנבחרת האדומה של אסף גרניט.
פרמטרנבחרת שחורהנבחרת אדומהנבחרת אפורהמשימה / שופטשף מושיק רוטשף אסף גרניטשף יוסי שטריתתפוחי אדמה3 5 2מנות מנהיגים 10 0 0מנות קרב0 8 2שירי ישראל 5 1 4מנות שף ב-40 ש"ח2 1 7זעפרן3 5 2סהכ232017
העונה השמינית עלתה לשידור ברשת 13 ב-8 בנובמבר 2025
פרמטרנבחרת שחורהנבחרת אדומהנבחרת אפורהמשימה / שופטשף יוסי שטריתשף אסף גרניטשף מושיק רוטבראשית 6 1 3מחווה לסרטי בורקס ישראליים 3 7 0משימת הסלים 3 4 3חוויה רב חושית 7 3 0ג'אנק פוד2 2 6 סהכ
במקביל לעונה הראשונה שודרה התוכנית "המלצת השף" במהלכה ארחה נועה רוזין שף אחד ומתמודד ממשחקי השף.
המתמודד והשף בישלו מנות, ובסוף כל פרק התקיים משחק טעימות.
ב-9 במרץ 2017 החל שידורה של סדרת בת בשם משחקי השף: אוטו אוכל.
בסדרה בת זו התחרו שלושת השפים: אסף גרניט, מאיר אדוני ומושיק רוט אחד בשני כדי לגלות איזה אוכל הכי ערב לחך הישראלי.
עונה זו כללה את שופטי התוכנית (שטרית, גרניט ורוט), אליהם הצטרף גם השף ארז קומרובסקי.
שנה ארגון פרס תוצאה סימוכין עונה 2 2016 פרסי עכבר העיר סדרת / תוכנית המקור הטובה ביותר מקום שני
משחקי הרעב: עורבני חקיין - חלק א' הוא סרט מדע בדיוני והרפתקאות אמריקאי בבימויו של פרנסיס לורנס, המבוסס על חלקו של הספר החותם בטרילוגיית "משחקי הרעב" מאת סוזן קולינס, "עורבני חקיין".
בסרט מככבים ג'ניפר לורנס, ג'וש האצ'רסון, ליאם המסוורת', וודי הרלסון, אליזבת' בנקס, פיליפ סימור הופמן ודונלד סאת'רלנד.
שני חלקי הסרט הם סרטי ההמשך לסרט "התלקחות" ושני חלקיו מהווים את הכותר האחרון בסדרת סרטי "משחקי הרעב" הפופולרית.
זהו הסרט האחרון שצילם פיליפ סימור הופמן, שהספיק להשלים את כל הסצנות בהשתתפותו בחלק הראשון, אך נותרה לו סצנה בודדת בחלק השני של הסרט.
בסיום החלק הראשון של "עורבני חקיין" מצוין כי הסרט מוקדש לזכרו של פיליפ סימור הופמן.
הסרט מתאר את המרד שמובילה קטניס אוורדין של מחוזות פאנם כנגד הקפיטול המושחת והרודנית.
הקרנת הסרט החלה ב-19 בנובמבר 2014. תקציב ההפקה הכולל של שני חלקי הסרט מגיע ל-250 מיליון דולר.
לאחר שבסרט הקודם, "התלקחות", קטניס הרסה את זירת המשחקים, והקפיטול הפציץ את מחוז 12 עד היסוד, הסרט נפתח בסצנה שבה קטניס מסתתרת מחוץ לחדרה במחוז 13 ושופכת את מר ליבה, על שלא רצתה במרד, אלא רק לשמור על משפחתה.
אחרי דקות אחדות, מגיעים אנשים שלוקחים אותה בכח לחדרה ומרדימים אותה.
קטניס נקראת בבוקר לישיבה עם נשיאת מחוז 13, אלמה קווין, ועם פלוטארך.
בדרך, מסביר לה קולונל בוגס על כך שבמרד שהתרחש לפני 75 שנים, הקפיטול הרס רק את המבנים של מחוז 13, אך הוא לא ידע על מערכת תת-קרקעית ענקית שהכילה בונקרים, בתי מגורים, ומאגרי נשק.
בישיבה, פלוטראך מציג בפני קטניס את תוכניתו להכין סרטי תעמולה בכיכובה של קטניס על מנת לסחוף את מחוזות פאנם למרוד בקפיטול.
קטניס מתרגזת על קווין ועל פלוטאך על כך שלא הצילו את פיטה, וכדי לכוון אותה מול הקפיטול, פלוטאך וקווין שולחים אותה להריסות מחוז 12.
סנואו משחרר סרטון תעמולה שבו הוא מתעקש לכנות את המורדים כ"קיצונים" ו"רדיקאלים", ובציניות גדולה, הוא טוען שהמחוזות מספקים חומרי גלם וכח עבודה, והקפיטול נותן בתמורה ביטחון ושקט.
בסוף הסרטון, מספר סמלי של מורדים מוצאים להורג לעיני תושבי המחוזות וסנואו מכריז שכל אדם שמזוהה עם העורבני חקיין יוצא להורג.
הקפיטול משחרר סרטון תעמולה נוסף, הפעם, בכיכובו של פיטה, שמרואיין על ידי סיזר.
בסרטון, פיטה מתעקש שלא היה לו ולקטניס דבר עם המורדים, ושהם צריכים להפסיק את האלימות מידית.
כל צופי הסרטון במחוז 13 רואים בו בוגד.
קטניס מסכימה להיכנס לתפקיד "העורבני החקיין" בתנאי שפיטה והמנצחים האחרים (ג'והאנה מייסון, אנני קרסטה ואנובאריה) יחולצו מהקפיטול באפשרות הראשונה ותנתן להם חנינה מלאה על כל מעשיהם וקווין מסכימה.
קווין עולה לנאום מול מחוז 13 ומסבירה שקטניס תעזור למחוז תמורת חנינה לפיטה, ועומדת על כך למרות קריאות הגנאי מאנשי המחוז.
קטניס מתחילה להצטלם לסרטי התעמולה, בבימוים של פלוטארך, אפי, והיימיטץ', אך לא מצליחה לעורר רושם.
לכן, היא נשלחת עם גייל ועם צוות צילום בראשות קרסידה (במאית בקפיטול שערקה למחוז 13), למחוז 8 על מנת לצלם סרטון חי עם רגשות אמיתיים של קטניס.
הקפיטול מאתר את קטניס והצוות המלווה אליה ושולח רחפות לכתוש את בית החולים שביקרה בו באשמת בגידה.
קטניס וגייל מצליחים להפיל את שתי הרחפות בעזרת כלי נשק חדישים שביטי בנה, אך בית החולים, על כל פצועיו, עולה באש.
קטניס נואמת למחוזות וקוראת להם לא להאמין להצעות ה-"שלום" של הקפיטול ומראה לכל תושבי פאנם בסרטון את פשעי הקפיטול שהפציץ בית חולים מלא באנשים לא חמושים.
קטניס חוזרת למחוז 13 ולאחר שמתרחשת התקוממות במחוז 7, פיטה מתראיין לסרטון תעמולה נוסף של הקפיטול, וקורא לקטניס שלטענתו "לא יודעת מה היא עושה", להתנגד לשלטון המורדים.
קטניס וגייל מבינים שפיטה לא ראה את הריסות מחוז 12, ועל מנת לגרום לו להפסיק לשתף פעולה עם הקפיטול, הם מצלמים סרטון בו קטניס שרה את השיר "עץ התלייה" לרקע הריסות מחוז 12. הסרטון מוביל להתקוממות במחוז 5 שגורמת להפסקת אספקת החשמל לקפיטול.
בסרטון התעמולה הבא של הקפיטול, ביטי פורץ לשידור ומצליח להציג את סרטון התעמולה של המורדים גם בפני תושבי הקפיטול, מה שמניע את פיטה לגלות בשידור לקטניס ולמורדים על תקיפה שהולכת להתרחש במחוז 13.
קווין מכריזה על פינוי לבונקרים וקטניס רצה לחפש את פרים, שחזרה לקחת את נורי, החתול שלה.
ברגע האחרון מצליחים פרים וגייל להיכנס דרך דלת הברזל.
אחרי שקטניס מפעילה את הפנס שלה, היא רואה שנורי, החתול של פרים, עוקב אחרי האור היוצא מן הפנס, וקטניס מנסה להאיר למקומות שאליהם הוא לא יכול להגיע כדי להתגרות בו.
היא מבינה שאת אותו המשחק שמשחק איתה החתול, היא משחקת עם הנשיא סנואו, על ידי כך שהוא מראה לה את פיטה על מנת להתגרות בה, והיא מתענה וסובלת.
כאשר קויין מבקשת מקטניס להפיק סרטון תעמולה נוספת, קטניס לא עומדת בזה ומוותרת על תפקיד העורבני החקיין, מה שמניע את קויין לצאת למבצע חילוץ בו יחולצו פיטה והמנצחים האחרים.
גייל מתנדב למבצע החילוץ וביחד עם חמישה חיילים נוספים, הם פולשים למרכז האימונים בו מוחזקים המנצחים, בעוד שאספקת החשמל לקפיטול עדיין לא חזרה.
במהלך מבצע החילוץ, אספקת החשמל חוזרת לפעולה וקטניס מנסה לשוחח עם סנואו בשיחת וידאו על מנת להסיח את דעתו ממבצע החילוץ.
לפני שסנואו מספר לה על כך שהוא יודע על המבצע, הוא מבקש ממנה לזכור ש"הדבר שהיא אוהבת יותר מכל, הוא גם הדבר שיהרוס אותה".
קטניס מתפרקת כשהיא שומעת שסנואו יודע מהמבצע, והיא בטוחה שגייל ופיטה מתים, אך היימיטץ' מפתיע אותה כאשר הוא קורא לה לראות את המנצחים שחזרו.
היא נכנסת לחדרו של פיטה המצולק, וכשהיא עומדת לחבק אותו הוא מזנק לעברה וחונק אותה.
קטניס מאבדת את ההכרה וכאשר היא מתעוררת, פלוטארך וביטי מבשרים לה שפיטה עבר שטיפת מוח נגדה ושהם עובדים עם צוות מומחים על מנת לשקם אותו.
הסרט מסתיים כאשר במקביל לנאום של קווין בו היא מכריזה על שובם של המנצחים ועל התוכנית לפלוש למרכז הצבאי של הקפיטול במחוז 2, קטניס צופה בפיטה משתגע בעוד הוא קשור למיטה בחדר מבודד.
שחקן דמותהערות ג'ניפר לורנס קטניס אוורדיןהגיבורה הראשית של הסרט.
ג'וש האצ'רסון פיטה מלארקהחבר של קטניס נחטף על הנשיא סנואו בסרט הקודם.
ליאם המסוורת' גייל הות'ורןחברה של קטניס למחוז (12) שנהרס.
וודי הרלסון היימיטץ' אברנת'יהמדריך של קטניס ופיטה מנצח בגמול השני משתף במרד אליזבת' בנקס אפי טרינקטעובדת לשעבר של הקפיטול פיליפ סימור הופמן פלוטארך הוונסבימעמיד פנים שהוא נאמן לסנואו אך הוא כן נאמן למרד.
סטנלי טוצ'י סיזר פליקרמןמנחה בקפיטול נאמן לנשיא.
ג'וליאן מור הנשיאה אלמה קוויןנשיאה מחוז 13 מנהיגת המורדים.
דונלד סאת'רלנד קוריולאנוס סנואונשיא מדינת פאנם.
וילו שילדס פרימרוז אוורדיןאחותה של קטניס.
פאולה מלקומסון הגב' אוורדיןאימם של קטניס ופרים.
סם קלאפלין פיניק אודיירמנצח לשעבר של משחקי הרעב סטף דוסון אנני קרסטהחברה של פיניק.
מנצחת לשעבר ג'נה מאלון ג'והאנה מייסוןמנצחת לשעבר השונאת את הקפיטול.
מטה גולדינג אנובאריהמיועדת ממחוז 2 לאחר המשחקים ה-75 נלקחה לקפיטול ובעקבות "עסקת עורבני החקיין" ניצלה ממוות.
שחקן דמות נטלי דורמר קרסידה אוון רוס מסאלה לילי רייב המפקדת ליים פאטינה מילר המפקדת פיילור מהרשלה עלי בוגס וס צ'אטהם קסטור אלדן הנסון פולוקס נלסון אסנסיו פלאביוס ברוק באנדי אוקטביה רוברט נפר אנטוניוס
אולפני Lionsgate הכריזו על פיצול הסרט ביולי 2012 ובנובמבר 2012 אושר כי פרנסיס לורנס אחראי על הבימוי.
הצילומים החלו בספטמבר 2013 בבוסטון, אטלנטה ובלוס אנג'לס.
בבת אחת צולמו שני חלקי הסרט, כשהליך הצילומים נמשך גם בדצמבר 2013 בג'ורג'יה.
בפברואר 2014 נמצא בניו יורק ללא רוח חיים השחקן פיליפ סימור הופמן, המגלם בשני החלקים את פלוטארך הוונזבי.
לאחר מותו הצהירו אולפני ההפקה כי כל הסצנות בהשתתפותו הושלמו עבור החלק הראשון.
אלא שנותר לו עוד שבוע בלבד להשלמת הצילומים עבור החלק השני.
אף שבתחילה אולפני ההפקה שקלו כי דמותו של הופמן תופיע באופן דיגיטלי לצורך שתי הסצנות שהשחקן לא הספיק להשלים, הבמאי החליט לכתוב מחדש את התסריט ולהעביר את הדיאלוג של הדמות לדמויות אחרות ובכך להימנע משימוש דיגיטלי.
צילומי שני חלקי הסרט נעשו במקביל.
הצילומים החלו ב-23 בספטמבר 2013 באטלנטה והושלמו ב-20 ביוני 2014 בברלין.
"משחקי הרעב: עורבני חקיין - פרק הסיום", סרט ההמשך, חתם את סדרת סרטי "משחקי הרעב", ויצא לאקרנים ב-3D ,2D ו-IMAX 3D.
עם צאתו היה הסרט הראשון בסדרה שייצא בתלת-ממד.
הסרט ממשיך את המלחמה של קטניס והמורדים נגד הקפיטול והנשיא סנואו.
משחקי הרעב הוא סדרת סרטי הרפתקאות ומדע בדיוני דיסטופיים בת חמישה סרטים המבוססים על סדרת הספרים משחקי הרעב מאת הסופרת האמריקאית סוזן קולינס.
הסרטים מופצים על ידי אולפני Lionsgate בהפקת נינה ג'ייקובסון ובכיכובם של ג'ניפר לורנס, ג'וש האצ'רסון וליאם המסוורת' בתפקידים הראשיים כקטניס אוורדין, פיטה מלארק וגייל הות'ורן בהתאמה.
גארי רוס ביים את הסרט הראשון בסדרה, "משחקי הרעב" (2012), ופרנסיס לורנס ביים את שאר ארבעת סרטי הסדרה, "התלקחות" (2013), "עורבני חקיין, חלק 1" (2014), "עורבני חקיין, פרק הסיום" (2015), "משחקי הרעב: בלדה לנחשים וציפורי שיר" (2023).
בנוסף, פורסם שפרנסיס לורנס גם יביים את הסרט השישי בסדרה שצפוי לצאת בשנת 2026, "משחקי הרעב: זריחה על האסיף".
שלושת הסרטים הראשונים בסדרה הפכו לשוברי קופות וזכו לביקורות מהללות.
סדרת הסרטים מדורגת במקום התשיעי בסדרת הסרטים המרוויחים ביותר של כל הזמנים ועד כה הכניסו קרוב למיליארד וחצי דולר.
הסרטים מבוססים על סדרת ספרי פנטזיה והרפתקאות לנוער הכוללים את הספרים: "משחקי הרעב", "התלקחות, "עורבני חקיין", "בלדה לנחשים וציפורי שיר" ו"זריחה על האסיף".
שלושת הספרים הראשונים בסדרה מציגים את קטניס אוורדין בת השש עשרה, החיה בעולם פוסט־אפוקליפטי במדינת פאנם, במקום שבו פעם הייתה אמריקה הצפונית.
סביב הקפיטול שוכנים 12 מחוזות והיא שולטת עליהם ביד רמה.
"משחקי הרעב" הוא כינוי לאירוע טלוויזיוני שנתי, שבו נבחרים באקראי נער ונערה מכל מחוז והם נשלחים להילחם למוות זה בזה.
המשחקים נועדו להראות את שליטתו המוחלטת של הקפיטול במחוזות תוך הדגמה שילדי המחוזות לא יתחמקו מהשפעתו.
קטניס מתמודדת מול קרב פיזי ומנטלי בעולם שאינו הוגן ממבט ראשון.
שני הספרים הנוספים בסדרה מהווים פריקוול לסדרת הספרים המקורית, כאשר בספר "בלדה לנחשים וציפורי שיר" העלילה מתרחשת כ-64 שנים לפני עלילת הספר הראשון, ובספר "זריחה על האסיף" העלילה מתרחשת כ-24 שנים לפני עלילת הספר הראשון.
משחקי הרעב בוים על ידי גארי רוס ויצא לאקרנים בשנת 2012. הסרט הופק על ידי נינה ג'ייקובסון וג'ון קיליק והתסריט נכתב על ידי סוזן קולינס, גארי רוס ובילי ריי.
בסרט, כמו גם בשאר פרקי הסדרה, מככבים ג'ניפר לורנס, ג'וש האצ'רסון, ליאם המסוורת', וודי הארלסון, אליזבת בנקס ודונלד סאת'רלנד.
עלילת הסרט מתרחשת בעתיד פוסט אפוקליפטי במדינה בשם "פאנם" השוכנת על חורבות אמריקה הצפונית.
מסביב לקפיטול שוכנים 12 מחוזות ורוב תושביהם חיים בעוני גדול.
כעונש על המרד האחרון שביצעו נגד הממשל ובו מחוז 13 נשרף עד היסוד, יזם הקפיטול את משחקי הרעב: אירוע טלוויזיוני שנתי המשודר בשידור חי בכל המדינה בו נער ונערה מגיל 12 עד 18 מכל מחוז נבחרים בהגרלה ומודרכים על ידי מנצחי העבר של המחוז ונדרשים להילחם זה בזה למוות בזירה.
המנצח הוא מי שנשאר אחרון ועליו יורעפו פרסים וכסף רב והוא חסין מפני ההגרלה אלא אם כן יוכרז אחרת.
משחקי הרעב נוצרו כדי להראות את שליטתו המוחלטת של הקפיטול במחוזות, ולהדגים שאפילו ילדים לא יתחמקו מהשפעתו.
בסרט מנצחים במשחקי הרעב קטניס אוורדין (בגילומה של ג'ניפר לורנס) ופיטה מלארק (בגילומו של ג'וש האצ'רסון) שמודרכים על ידי היימיטץ' (מנצח עבר של המחוז).
משחקי הרעב: התלקחות בוים על ידי פרנסיס לורנס, שהמשיך לביים את שאר חלקי הסדרה.
לאחר ניצחונם של קטניס ופיטה במשחקי הרעב ה-74 באקט של מרד והכנעת הקפיטול, מתחילים אנשי המחוזות למרוד כנגד הקפיטול.
בעקבות זאת מחליט הנשיא סנואו לערוך את משחקי הרעב ה-75 בהשתתפותם של שני מנצחי עבר מכל מחוז.
משחקי הרעב: עורבני חקיין, חלק 1 בוים על ידי פרנסיס לורנס והופק על ידי נינה ג'ייקובסון וג'ון קיליק.
הסרט מתאר את המרד שמובילה קטניס אוורדין את מחוזות פאנם כנגד הקפיטול המושחתת והרודנית.
בסרט, מתכוננים תושבי מחוז 13 למלחמה כנגד הקפיטול.
קטניס משתתפת בסרטי תעמולה כדי לקדם את המרד, בנוסף אנשי המחוזות מתחילים להתקומם ולפגוע בקפיטול.
הקרנת החלק הראשון החלה ב-19 בנובמבר 2014.
משחקי הרעב: עורבני חקיין, חלק 2 בוים על ידי פרנסיס לורנס והוא יצא לאקרנים ב-20 בנובמבר 2015. פיליפ סימור הופמן לא הספיק להשלים סצנה בודדת בהשתתפותו בסרט.
הסרט מתאר את המלחמה כנגד הקפיטול.
בלדה לנחשים וציפורי שיר (2023)
משחקי הרעב: בלדה לנחשים וציפור שיר ביום על ידי פרנסיס לורנס.
הסרט יצא לאקרנים ב-5 בנובמבר 2023. הסרט מהווה פריקוול לטרילוגיית הסרטים המקורית, כאשר העלילה מתרחשת כ-64 שנים לפני עלילת הסרט הראשון, במהלך "משחקי הרעב" העשיריים ועוסקת בחייו הצעירים של מי שאחר כך יהפוך לנשיא סנואו (קוריולאנוס סנואו).
משחקי הרעב: זריחה על האסיף יבוים על ידי פרנסיס לורנס.
הסרט צפוי לצאת לאקרנים ב-20 בנובמבר 2026. הסרט גם הוא יהווה פריקוול לטרילוגיית הסרטים המקורית, כאשר העלילה מתרחשת כ-24 שנים לפני עלילת הסרט הראשון, במהלך "משחקי הרעב" ה-50. הסרט עוסק במשחקים ובחייו של היימיטץ' אברנת'י.
משחקי הרעב: עורבני חקיין - פרק הסיום הוא סרט מדע בדיוני והרפתקאות אמריקאי בבימויו של פרנסיס לורנס, המבוסס בחלקו על הספר החותם את סדרת "משחקי הרעב" מאת סוזן קולינס, "עורבני חקיין".
במאי 2022 הוכרז כי בסוף שנת 2023 ישתחרר לאקרנים סרט נוסף בסדרה.
לאחר מאורעות הסרט הקודם, קטניס מחלימה מהחניקה של פיטה, שעבר עינוי ושטיפת מוח באמצעות צרעות ציד וחושב שקטניס היא טציה שאחראית להרס המחוזות ולמות משפחתו.
הרופאים מנסים להפגיש בינו לבין פרים ולהעיר אצלו זכרונות אמיתיים אך הוא משתגע.
קטניס נוסעת למחוז 2 כדי לעודד אותם ולהיעזר בהם בלחימה אך הם מפוצצים אותה ואת שאר התושבים.
היא מתעוררת במחוז 13 שעות מאוחר יותר.
פיניק ואנני מתחתנים וקטניס נפרדת מפרים בידיעה שיכול להיות שלא יפגשו יותר כי היא הולכת אל הקפיטול כדי להרוג את הנשיא סנואו.
קבוצה הכוללת אותה, גייל, פיניק, בוגס, ג'קסון סגינתו ועוד אחרים (כולל הצלמים והבמאית) נכנסים אל הקפיטול.
כעבור יום מגיע במכונית משוריינת פיטה תוך שהוא מדקלם לעצמו דברים שנועדו לרסן אותו.
הקבוצה אוזקת אותו והוא מצטרף אליהם בלחימה והצילומים.
מאוחר יותר פיטה מסביר לקטניס ולקבוצה שקשה לו להבדיל בין מציאות לדמיון והם מעודדים אותו לשאול אותם.
כעבור זמן מה, הקבוצה מאבדת את בוגס שמעביר את ההולו שלו אל קטניס ואומר לה לא לסמוך על אף אחד, ולהרוג את פיטה אם תצטרך.
פיטה משתגע פעם נוספת והורג בטעות חבר בקבוצה שניסה לעצור אותו אך לבסוף הם מגיעים למקום בטוח ומרדימים אותו.
בחדשות נאמר שהקבוצה כולה נהרגה והם יורדים אל מתחת לאדמה כדי שלא יגלו אותם.
אחרי כמה שעות, השם של קטניס נשמע בלחישות, פיטה שעבר את הציד, מבין שאלו טציות שאמורות להרוג אותה.
הם מתחילים לברוח, ג'קסון וליג 1 נשארות מאחור לעצור את הטציות ובכך מקריבות את חייהן.
לאחר מכן מתים חברי קבוצה נוספים ולבסוף הטציות תופסות גם את פיניק.
קטניס מבינה שאין ביכולתה להציל אותו, מפעילה את הפצצה שעל ההולו ובכך גואלת אותו מייסוריו.
פיטה מתחיל לאבד את שפיותו פעם נוספת ומסרב להמשיך, אך קטניס מנשקת אותו ומבקשת ממנו שיישאר איתה.
הקבוצה שנותרה מגיעה אל חנות בדים ששייכת לאישה בשם טיגריס שמתוארת כאישה מנותחת מאוד שעקב ניתוחיה ואולי גם שמה נראית כמו נמר.
טיגריס הייתה מעצבת במשחקים עד שסנואו גירש אותה, ועל כן רוצה לנקום בו ועוזרת למורדים.
החבורה מחליטה להתפצל, הם נטמעים בתוך חבורת הפליטים של הקפיטול שבדרכיהם לאחוזה של סנואו.
פיטה הולך לבדו מאחור כדי לשמש הסחת דעת וגייל וקטניס יוצאים לפניו.
תוך שהם הולכים, המורדים מגיעים למרכז הקפיטול ומתחילים לירות, גייל נתפס בידי אוכפי שקט וקטניס בורחת.
היא מגיעה למחסום ליד האחוזה, בו עומדים הילדים של הקפיטול.
לפתע עשרות מצנחים כסופים צונחים מהשמיים, כשהם נגעו באדמה הם התפוצצו ואיתם ילדים רבים.
לאחר מכן הגיעו חובשים ורופאים ממחוז 13, ביניהם פרים, שבאה לעזור לילדי הקפיטול הפצועים.
אך פצצה נוספת נופלת ופרים מוצאת את מותה, מה ששובר את קטניס.
מחוז 13 לוקח את סנואו בשבי, והקפיטול משוחרר.
קטניס משוחחת עם סנואו שמספר לה שהפצצות שהרגו את אחותה, לא היו שייכות לקפיטול, אלא למחוז 13. הוא מסביר לה שכעת קווין מתכננת לתפוס את השלטון אחרי מותו ושהיא שיחקה בשניהם.
המנצחים שנותרו מגיעים לכינוס עם קווין שמספרת להם שהם יחליטו לעשות משחקי הרעב אבל כעת לילדי הקפיטול, ביניהם נכדתו של סנואו.
פיטה, אנני וביטי מצביעים נגד התכנית, אך היימיטץ', ג'והנה, אנובריה וקטניס, תחת הבטחה שהיא זו שתהרוג את סנואו, מצביעים בעד.
יום למחרת, אנשי פאנם באים לחזות במותו של סנואו על ידי קטניס.
היא מכוונת אליו חץ אך ברגע האחרון היא יורה בקווין שמתה במקום.
קטניס מנסה להתאבד עם רוש לילה אך פיטה עוצר אותה והיא נלקחת משם.
תושבי פאנם רצים אל סנואו והורגים אותו.
קטניס מקבלת מכתב מפלוטארך שאומר לה שהוא מאמין בה ובכל מה שעשתה.
ימים מאוחר יותר, קטניס והיימיטץ' חוזרים למחוז 12, שם היא מתפרקת בעקבות מותה של פרים והמרד.
כעבור זמן מה, גם פיטה חוזר.
הם מוצאים נחמה זה בזו ודרך מכתב של אנני הם מגלים שנולד לה בן מפיניק, גייל קודם לדרגת קפטן במחוז 2, אימה של קטניס מכשירה רופאים חדשים ופולטארך קודם לתפקיד בכיר בקפיטול.
באפילוג, 15 שנים מאוחר יותר, פיטה וקטניס נשואים והורים לבן ובת.
מתגלה שבסוף לא נערכו משחקים לקפיטול והרסו את המגרשים של המשחקים ובמקומם בנו אנדרטות לנופלים.
קטניס עדיין חווה סיוטים ופיטה עדיין חווה התקפים אך חלשים יותר.
שחקן דמות הערות ג'ניפר לורנס קטניס אוורדין הגיבורה הראשית של הסרט, המשמשת כסמל עבור המורדים.
צריכה לבחור בין פיטה לגייל בסוף הסרט.
ג'וש האצ'רסון פיטה מלארקהחבר של קטניס מהמשחקים ה-74 ו-75. משתתף במרד.
מבולבל עקב מכות חשמל שביצעו בו בקפיטול.
ליאם המסוורת' גייל הות'ורןחבר ילדות של קטניס.
וודי הרלסון היימיטץ' אברנתיהמדריך של קטניס ופיטה.
משתתף במרד אליזבת' בנקס אפי טרינקטעובדת לשעבר של הקפיטול.
פיליפ סימור הופמן פלוטארך הוונזבימעמיד פנים שהוא נאמן לסנואו אך נאמן למרד.
סטנלי טוצ'י סיזר פליקרמן מנחה תוכנית אירוח פופולרית בקפיטול.
דונלד סאת'רלנד קוריולאנוס סנואו נשיא מדינת פאנם.
וילו שילדס פרימרוז אוורדיןאחותה הצעירה של קטניס.
פאולה מלקומסון הגב' אוורדיןאימם של קטניס ופרים סם קלאפלין פיניק אודיירמנצח לשעבר של משחקי הרעב סטף דוסון אנני קרסטהחברה של פיניק ומאוחר יותר אשתו.
מנצחת לשעבר ג'נה מאלון ג'והאנה מייסוןמנצחת לשעבר, שונאת את הקפיטול מטה גולדינג אנובאריהמיועדת ממחוז 2 לאחר המשחקים ה-75 נלקחה לקפיטול ובעקבות "עסקת עורבני החקיין" ניצלה ממוות.
נטלי דורמר קרסידה אוון רוס מסאלה גוונדלין כריסטי המפקדת ליים פאטינה מילר המפקדת פיילור מהרשללה עלי בוגס וס צ'אטהם קסטור אלדן הנסון פולוקס נלסון אסנסיו פלאביוס ברוק באנדי אוקטביה רוברט נפר אנטוניוס
משחקי הרצון הטוב היו מפעל הספורט שנוצר על ידי טד טרנר כתגובה לחרם על אולימפיאדת מוסקבה; בשנת 1979 פלשה ברית המועצות לאפגניסטן, למרות דרישתה של ארצות הברית, ברית המועצות לא יצאה מאפגניסטן, בתגובה לכך ארצות הברית ועוד מספר מדינות החרימו את אולימפיאדת מוסקבה (1980).
ובתגובה לכך, ברית המועצות ועוד מספר מדינות מהגוש המזרחי החרימו את אולימפיאדת לוס אנג'לס (1984).
בדומה למשחקים האולימפיים, גם משחקי הרצון הטוב נערכו פעם בארבע שנים (עם יוצא דופן אחד, המשחקים האחרונים שנערכו) והיו מחולקים לעונות משחקי קיץ ומשחקי חורף.
משחקי הקיץ של הרצון הטוב נערכו חמש פעמים, בין השנים 1986–2001. משחקי החורף נערכו רק פעם אחת, בשנת 2000. המשחקים בוטלו בעקבות מדרוג נמוך, על ידי טיים וורנר, שקנתה את המשחקים בשנת 1996.
המשחקים הראשונים נערכו בשנת 1986 במוסקבה.
3,000 אתלטים ב-79 מדינות שונות השתתפו במשחקים.
מספר שיאי עולם נקבעו באותם משחקים, על ידי סרגיי בובקה (קפיצה במוט), ג'קי ג'וינר קרסי (קרב שבע), מיכאל היבנר ואריקה סלומה (אופניים).
גם בגרסה השנייה של המשחקים שנערכה בסיאטל נשברו שיאי עולם, על ידי מייק בארומן (שחייה), ונדייז'דה ריאשקינה (הליכה תחרותית).
המשחקים שנערכו ב-1994 בסנקט פטרבורג היו המשחקים הראשונים מאז התפרקות ברית המועצות.
רוסיה השיגה חמישה שיאי עולם בהרמת משקלות במשחקים האלו.
משחקים אלו היו גם אירוע הספורט הגדול הראשון עם תחרות רשמית של כדורעף חופים (כדורעף החופים נכנס לאולימפיאדה באטלנטה 1996).
בשנת 1996 נקנו המשחקים על ידי טיים וורנר מטד טרנר כאשר נרכשה חברתו של טרנר, Turner Broadcasting System.
בשנת 1999, זכו משחקי הרצון הטוב בפרס אמי לבידור בפריים טיים בקטגוריית הכוריאוגרפיה הטובה ביותר בגין טקס הפתיחה של האירוע .
בשנת 2001 נערכה באוסטרליה הגרסה האחרונה של המשחקים.
לאחר מכן המשחקים בוטלו בעקבות מדרוג נמוך.
שנה משחקים עיר מארחת מדינה הערות 2000 1 לייק פלסיד משחקי החורף היחידים שנערכו אי פעם 2005 2 קלגרי המשחקים בוטלו
משחקי הפיג'מה הוא סרט מוזיקלי אמריקאי משנת 1957 המבוסס על המחזמר משחקי הפיג'מה שהועלה לראשונה בברודוויי ב-1954 בהצלחה, זכה בפרס טוני למחזמר הטוב ביותר ומוצג שם וברחבי העולם בהפקות חוזרות בתיאטרונים, בבתי ספר למשחק ובלהקות חובבים.
המחזמר מבוסס על הרומן "7.5 סנטים" של ריצ'רד ביסל משנת 1953. המוזיקה והמילים הן של ריצ'רד אדלר וג'רי רוס .
התסריט נכתב על ידי ריצ'רד ביסלי וג'ורג' אבוט שגם הפיק וביים את הסרט ביחד עם סטנלי דונן.
הכוריאוגרפיה היא של בוב פוסי.
סיד סורוקין (ג'ון רייט) מגיע ליום עבודה ראשון כמפקח ראשי בבית החרושת לפיג'מות "שינה ערבה" (Sleeptite).
המפקח היינס משגיח על הפועלות וממונה על תפוקתן.
הן עובדות בזריזות וביעילות ושרות על התחרות שלהן עם השעון ("Racing With the Clock").
כאשר סיד מזרז את אחד הפועלים בתנועה קלה הפועל מתלונן עליו וטוען שהכה אותו.
למקום מגיעה במהירות קתרין ויליאמס המכונה "בייב" (דוריס דיי), האחראית על ועדת התלונות.
חברותיה רואות שהיא מתאהבת בסיד אך היא מכחישה זאת בשיר "איני מאוהבת כלל" ( "I'm Not At All In Love").
סיד מתאהב בבייב אך היא לא מתלהבת היות שהיא נמצאת במחנה אחד עם הפועלים המבקשים להעלות את שכרם ב-7.5 סנטים לשעה אך מנהל בית החרושת, מירון האסלר (ראלף דאן) מסרב.
מזכירתו של מאסלר היא גלאדיס (קרול האני) שהמשגיח היינס מאוהב בה בטירוף ומוכן לפגוע בכל מי שיתעסק אתה.
מייבל (רטה שו), מזכירתו של האסלר, משכנעת אותו להירגע בדואט שהם שרים "לא אהיה מעולם קנאי ("I'll Never Be Jealous Again").
העובדים יוצאים לגיבוש בפיקניק גדול שם מביע סיד את אהבתו לבייב וכולם שרים את שיר הפיקניק "פעם בשנה" ("Once-A-Year-Day").
סיד מנהל שיחה עם הרשמקול שלו בשיר "Hey There".
הוא נפגש עם בייב ושניהם שרים את השיר "פעם היה איש" ("There Once Was a Man").
סכסוך העבודה על העלאת המשכורת מתגבר.
העובדים מחליטים להאט את העבודה וכשמגיע סיד למקום גורמת בייב לקצר במכונה שלה וכל העבודה נפסקת.
לסיד אין ברירה אלא לפטר מיד את בייב אהובתו.
העובדים שובתים ובזמן השביתה הם מתבדרים בהופעה של גלדיס עם שנים מחבריה בשיר "חום הקיטור" ("Steam Heat").
סיד המיואש מרגיש שהאסלר מסתיר משהוא בכספת שלו אך המפתח לכספת תלוי על צוארה של גלדיס.
הוא מחליט להשיג את המפתח ומזמין את גלדיס לפי בחירה למועדון חשוך הנקרא "מחבוא הרננדו" ("Hernando's Hideaway").
גלדיס משתכרת ומוסרת לו את המפתח.
סיד ממהר למשרד ומגלה שההעלאה אושרה כבר לפני חודשים אך האסלר לא שילם ולקח אותה לכיסו.
הוא מאיים על האסלר כי יודיע זאת לוועד המנהל והאסלר נכנע.
בינתיים מתאספים השובתים שרים את השיר "שבעה וחצי סנטים" ומחשבים כמה ירוויחו ומה יוכלו לקנות ברווח הזה בעוד חמש, עשר ועשרים שנים.
האסלר מגיע למקום עם סיד ומודיע על הסכמתו להעלאה.
כולם שמחים וסיד מחבק את בייב.
הסרט מסתיים בתצוגת פיג'מות על ידי גיבורי העלילה ובראשם סיד ובייב.
זו רשימה של פרקים של סדרת הטלוויזיה "משחקי הכס".
הסדרה שודרה לראשונה ברשת HBO בארצות הברית ב-17 באפריל 2011. יום לאחר מכן שודר הפרק הראשון שלה גם בממלכה המאוחדת, באירלנד ובישראל, בה שודרה ביום רביעי בלילה ב-20 באפריל בערוץ yes Action (ולאחר מכן בערוץ yes Oh).
יומיים לאחר שידור הפרק הראשון הודיעה רשת HBO כי תפיק לסדרה עונה שנייה.
העונה השנייה של הסדרה החלה את דרכה בארצות הברית ב-1 באפריל 2012. לאחר שידורי הפרק השני של העונה השנייה החליטה רשת HBO להזמין גם עונה שלישית מיוצרי הסדרה.
העונה השלישית של הסדרה התחילה את שידוריה בארצות הברית ב-31 במרץ 2013. ב-2 באפריל 2013 הודיעה הרשת על הזמנת עונה רביעית, וזו החלה את שידוריה ב-6 באפריל 2014, עם סיום שידור העונה הרשת הזמינה עונה חמישית ושישית לסדרה.
ב-13 באפריל 2015 החל שידור העונה החמישית.
עשרה מפרקי העונה הראשונה של הסדרה יצאו למכירה ב-DVD ב-6 במרץ 2012 ונמכרו כ-350,000 יחידות בשבעת הימים הראשונים שלאחר מכן והיה למכירות ה-DVD הגדולות ביותר של סדרה כלשהי מבית HBO.
הסדרה גם שברה שיאי מכירות בהורדות דיגיטליות, ב-19 בפברואר 2013 העונה השנייה של הסדרה הייתה נגישה להורדות דיגיטליות וביום הראשון של המכירה שברה שיא נוסף משנמכרו 241,000 יחידות.
העונה השלישית הייתה נגישה להורדה דיגיטלית באמצעות iTunes Store באוסטרליה בלבד ובמקביל לבכורת הסדרה בארצות הברית.
עונה פרקים שודר לראשונה תאריך שחרור Blu-ray ו-DVD בכורת העונה סיום העונה אזור 1 אזור 2 אזור 3 1
מרטין27 במאי 2012 3.38 20 10 ואלאר מורגוליס Valar Morghulis אלן טיילור דייוויד בניוף ודניאל ברט וייס3 ביוני 2012 4.20
מרטין12 במאי 2013 4.84 28 8 הבנים השניים Second Sons דייוויד בניוף ודניאל ברט וייס19 במאי 2013 5.13 29 9 גשמי קאסטמיר The Rains of Castamere דייוויד נאטר דייוויד בניוף ודניאל ברט וייס2 ביוני 2013 5.22 30 10 מיסה Mhysa דייוויד בניוף ודניאל ברט וייס9 ביוני 2013 5.39
העונה הראשונה של משחקי הכס שודרה במקור בין ה-17 באפריל 2011 ל-19 ביוני 2011. העונה כללה עשרה פרקים, כל אחד באורך של כ-55 דקות.
בחומה, שלושה מחבריי משמר הלילה יוצאים מעבר לחומה, למרות איסוריו של מפקד משמר הלילה, ג'אור מורמונט.
הם נתקלים במתים מהלכים אשר תוקפים אותם והורגים שניים מהם, השלישי מצליח לברוח.
אך נתפס על ידי נד סטארק.
הוא מספר לו שראה מהלכים מתים אך נד לא מאמין לו ודן אותו למוות בגין עריקה מהמשמר.
העונה נפתחת בהיכרות עם בית סטארק, ביתו של נד סטארק, הלורד של טירת וינטרפל שסמלו זאב בלהות.
המלך המכהן, רוברט באראתיאון מגיע לווינטרפל מלווה באשתו, המלכה סרסיי לבית לאניסטר ופמלייתו, כדי לשכנע את נד להצטרף אליו ולשוב למעלה המלך, בירת הממלכות, כדי לשמש כימין המלך.
נד ואשתו קייטלין, מקבלים מכתב מאחותה של קייטלין, לייסה, בו נכתב כי למשפחת לאניסטר הייתה יד במותו של ימין המלך הקודם, ג'ון ארין, בעלה של לייסה.
בזמן הביקור המלכותי ג'יימי לאניסטר מקיים יחסי מין עם אחותו המלכה סרסיי, באחד המגדלים של הטירה.
בנו של נד, בראן הסקרן שנוהג לטפס על החומות ראה אותם, מפחד שיספר את שראה לאחרים השליך אותו ג'יימי מהחלון אולם בראן נשאר בחיים והופך להיות משותק מהאגן ומטה.
לאור המכתב שקיבלו מאחותה של קייטלין, מבין נד שהמלך עלול להיות בסכנה ממשפחת לאניסטר.
הוא יודע שאם המלך ייהרג, תיפול הממלכה למלחמה שוב, וכדי להגן על הצפון ועל משפחתו, הוא מחליט לשוב עם רוברט למעלה המלך.
הוא לוקח איתו את שתי בנותיו, סאנסה שחולמת להיות נסיכה עדינה ואריה שחולמת להיות לוחמת קשוחה.
שם, בעודו מנסה להתחקות אחרי הסיבות שהביאו למותו של ג'ון ארין, הוא מתוודע לסודות אפלים של בית משפחת לאניסטר.
כתוצאה מכך, הוא משער כי האיום של חשיפת סודות אלו הובילו למותו של ארין.
נד מגלה שלמלך רוברט אין יורש חוקי, ושמי שנחשבים ילדיו הם בעצם פרי גילוי עריות של המלכה סרסיי ואחיה ג'יימי.
ילדיו האמיתיים מסתובבים בעיר המלוכה ונחשבים לממזרים.
כאשר נד מספר למלכה שהוא יודע את האמת ועומד לספר אותה למלך, היא בתגובה לא מחכה זמן רב, גורמת למותו של בעלה, מכתירה את בנה ג'ופרי האכזר למלך, ואוסרת את נד כבוגד, בסיועו של לורד פיטר בייליש, ידיד ילדות של קייטלין ומנהלו התככן של בית הבושת הגדול במעלה מלך.
בתגובה לכליאתו של נד סטארק ולקיחתה של סאנסה כבת ערובה, מכריז רוב סטארק שהופקד על וינטרפל מלחמה ומגייס את אדוני הצפון על מנת להילחם בבית לאניסטר.
הוא מביס את צבא לאניסטר ולוקח בשבי את ג'יימי לאניסטר.
בתו של נד, סאנסה המאורסת לג'ופרי, מבקשת מג'ופרי רחמים על אביה ומציעה שיוגלה למשמר הלילה.
ג'ופרי, במעמד מול העיר, טוען שרחמי אימו ורחמי סאנסה מעידים על חולשה.
הוא מורה לערוף את ראשו של נד.
בהמשך הוא אף מראה לסאנסה את ראש אביה הכרות ואת ראש בת לווייתה, שנרצחה אף היא.
אריה, לעומת זאת, נלקחת על ידי ידיד אביה.
הוא אסף קבוצת אנשים שיתגייסו למשמר הלילה.
הוא מצווה עליה להסתיר את זהותה ולהתנהג כמו ילד, כדי להגן עליה מפני השליטים שמחפשים אותה.
בתחילת העונה בני משפחת סטארק לא יודעים מי דחף את בראן מהמגדל.
הם טועים לחשוב שזה טיריון, הבן הגמד לבית לאניסטר.
ליידי סטארק לוקחת אותו לאחותה בקן הנשרים, בתקווה שאצלה הוא יוכל לקבל משפט צדק ויוכח כאשם.
בדיונים לפני המשפט הוא בוחר בדרך של דו-קרב על פני משפט.
הוא מנצח ועוזב את הטירה יחד עם ברון שנלחם עבורו והציל את חייו.
בסוף העונה, כאשר ג'יימי נלכד בידי בני סטארק, הוא מתוודה שהוא זה שדחף את בראן מהמגדל.
כשליידי קייטלין שואלת אותו לסיבה, הוא מעדיף לשתוק.
באותה עת, מעבר ל"ים הצר" ביבשת אסוס, וייסריז לבית טארגאריין שוהה בגלות, לאחר שאביו הודח מכס המלכות, לטובת בית באראתיאון.
וייסריז מאמין כי הוא זכאי לכתר ולכן הוא מנסה לגייס צבא שיהיה לצידו בשעה שינסה לשוב ולכבוש את וסטרוז.
לשם כך הוא מחתן את אחותו, דאינריז טארגאריין, בה התעלל פיזית ונפשית במשך שנים, למנהיג (מעין חאן) של אחד משבטי הדות'ראקים, חאל דרוגו.
לאחר מספר עימותים עם אחותו, וייסריז קצר הרוח מאבד את סבלנותו להמתין שהאותות בהם בוטחים הדות'ראקים יאמרו שהגיע הזמן לחצות את הים הצר, ובהתקף קנאה ויאוש מאיים להרוג את דאינריז.
דבר שמביא את דרוגו להרוג אותו באמצעות שפיכת זהב מותך על ראשו.
חאל דרוגו מוצא את מותו לאחר שמכשפה מטפלת בפצע קרב שלו שמזדהם ומרעילה אותו.
דאינריז בונה מדורת ענק שאליה היא מכניסה את גופתו של דרוגו, המכשפה שרימתה אותם ו-3 ביצי דרקונים מאובנות שקיבלה במתנה.
דאינריז עצמה נכנסת למדורה ופמלייתה מבינה זאת כניסיון התאבדות, אך לאחר שעובר הלילה ומגיע השחר, דאינריז קמה מהאפר עם 3 גורי דרקונים, אותם היא מכנה כ"ילדיה".
היא קוראת להם "דרוגון" על שם בעלה המת חאל דרוגו, שהוא גם הדרקון הגדול ביותר, "ראיגאל" על שם אחיה המנוח ראיגאר ו"ויסריון" על שם אחיה המנוח ויסרייז.
מעבר לחומה, בנו הממזר של נד סטארק, ג'ון שלג, מצטרף למשמר הלילה, אחוות לוחמים עתיקה, הלוקחת על עצמה להגן על החומה, המפרידה בין שבע הממלכות, לפראיים וללא נודע בצפון שמעבר.
תושבי הממלכות מאמינים כי מעבר לחומה שוכנים "ההלכים הלבנים", יצורים מסתוריים, אלמותיים ומסוכנים.
ג'ון מתחבר עם שלושה מחברי המשמר, בהם סאמוול "סאם" טארלי, נער שמן ורכרוכי אך טוב לב, חכם ויודע קרוא וכתוב.
אחרי אימוניו הוא מוצב להיות עוזרו האישי של מפקד המשמר, ג'אור מורמונט.
כמו כן, בזכות זאב הבלהות שלו הוא מצליח להציל את מפקד המשמר מהלך לבן שחדר לטירה, וכהוקרת תודה מקבל ממנו את החרב "ארך-טפר" שחושלה מפלדה ואלריאנית.
העונה השנייה של משחקי הכס שודרה במקור בין ה-1 באפריל 2012 ל-3 ביוני 2012. העונה כללה עשרה פרקים, כל אחד באורך של 50-60 דקות.
העונה מכסה ברובה את אירועי הספר השני בסדרה, "עימות המלכים".
לאחר שניצח את הלאניסטרים שלוש פעמים בשדה הקרב, מציע מלך הצפון רוב סטארק הצעת שלום ללאניסטרים בתמורה לעצמאות של הצפון והחזרת בנות סטארק לביתן.
כמו כן, הוא שולח את תיאון גרייג'וי כדי לקבל תמיכה של באלון גרייג'וי, מלך איי הברזל שידועים כימאים קשוחים, ובמקביל, קייטלין סטארק מבקשת את תמיכתו של רנלי באראתיאון.
סרסיי לאניסטר דוחה את הצעתו של רוב.
בינתיים טיריון, שממונה לימין המלך על ידי אביו, טייווין לאניסטר, מדיח את ג'אנוס סלינט מתפקידו כמפקד משמר העיר ומגרש אותו לחומה, וממנה במקומו את ברון, שומרו הנאמן.
קייטלין סטארק מגיעה למחנה של רנלי באראתיאון בזמן שבריאן מטארת' מנצחת בקרב על תפקיד שומרו של רנלי.
מאוחר יותר, הופכות קייטלין ובריאן עדות לרצח של רנלי מכישוף שחור שנשלח על ידי מליסנדרה, כוהנת אדומה והיועצת של סטאניס באראתיאון, שטוען גם הוא לכתר.
קייטלין ובריאן בורחות מהמחנה, ומצטרפות לרוב בזמן שהצבא של רנלי הופך להיות הצבא של סטאניס.
תיאון גרייג'וי בוגד בסטארקים אחרי שאביו באלון שולח אותו למשימה זוטרה וכובש את ווינטרפל.
רוב מקבל מכתב על תוכניתו של תיאון ושולח אנשים כדי להשתלט בחזרה על ווינטרפל ואילו בתוך המצודה בני הברית של משפחת סטארק יוצרים תוכניות להתגנב ולהבריח את בראן וריקון סטארק.
רוב מגלה שאמו קייטלין שחררה את ג'יימי לאניסטר, אותו היא שלחה עם בריאן במטרה לבצע חילופין ולהביא לה את בנותיה אריה וסאנסה סטארק.
רוב נכנס למערכת יחסים עם חובשת מתנדבת בשם טאליסה מייגיר ומפר את הבטחתו לוולדר פריי הערמומי והבוגדני שכרת עמו ברית להתחתן עם בתו.
יארה גרייג'וי מגיעה לווינטרפל להחזיר את תיאון לאיי הברזל לאחר הניסיון הכושל שלו ללכוד את בראן וריקון סטארק, אך הוא נופל בשבי רמזי שלג הסאדיסט.
טייווין לאניסטר עוזב את הארנהל מה שנותן הזדמנות לאריה, גנדרי ופשטידה לעזוב את הארנהל עם עזרתו של ג'קאן הג'אר, מתנקש מסתורי מבראבוס.
במעלה המלך סרסיי מנסה לסחוט את טיריון, ומחזיקה בזונה רוז, אותה היא חושבת לאהובתו הסודית.
טיריון מוביל את הגנת צבא המלך מול המתקפה של סטאניס במפרץ בלאקוואטר סמוך לעיר.
הוא מביס את צבאו של סטאניס באמצעות אניית תופת שטעונה באש-פרא שגורמת להשמדת חלק ניכר מאוניותיו.
לאחר שהמלך ג'ופרי ושומר הראש שלו סנדור "כלב הציד" קלגיין נוטשים את הקרב סטאניס שולח את צבאו מהספינות אל היבשה כדי לחדור לטירה, אך טיריון מוביל את הצבא דרך מערות סודיות ותוקף את צבאו של סטאניס מאחור.
לאחר זמן קצר מגיעים טייווין לאניסטר וצבאו, ביחד עם צבא בית טיירל ומביסים את הצבא של סטאניס.
שומר ראש של המלך מנסה לרצוח את טיריון ופוצע אותו לפני שהוא נהרג על ידי פודריק, נושא הכלים של טיריון.
לאחר מותו של חאל דרוגו, דאינריז מוצאת מקום מקלט עם כמה דות'ארקים בעיר קארת' ומתארחים אצל הסוחר חארו חואן דקסוס.
חארו זמם עם המכשף פייאט פרי להרוג את כל פמלייתה של דאינריז ולחטוף את הדרקונים שלה כדי לשלוט על קארת'.
פייאט פרי פיתה את דאינריז לישיבה בה הם מניחים את הקלפים על השולחן "בבית הנצחי".
הדרקונים של דאינריז הורגים את פייאט פרי והיא כולאת את חארו חואן בכספת כעונש על בגידתו.
מאחורי החומה ג'ון שלג לוכד פראית בשם ייגריט, אך במקום להרוג אותה הוא חס עליה ולוקח אותה בשבי.
הם נקלעים למארב של פראים.
"קורין חצי-יד", קצין במשמר הלילה, משכנע את ג'ון להרוג אותו, כדי שיזכה באמונם של הפראים, ויוכל להתקרב למנהיגם מאנס ריידר הידוע בתור "המלך מעבר לחומה".
שאר אנשי משמר הלילה מקימים מחנה בביצורים העתיקים ב"אגרוף ראשוני האדם", שם הם מותקפים על ידי צבא זומבים בראשותם של "ההלכים הלבנים".
העונה השלישית של משחקי הכס שודרה במקור בין 31 במרץ 2013 ל-9 ביוני 2013. העונה כללה עשרה פרקים, כל אחד באורך של 50-60 דקות, ומבחינה עלילתית מכסה את חלקו הראשון של הספר השלישי בסדרה, "סופת החרבות".
לאחר הניצחון על סטאניס בבלאקוואטר, הלאניסטרים מחזיקים בעוצמה את כס הברזל.
הם מאוימים על ידי הבית המניפולטיבי, העשיר והחזק - בית טיירל - שנהיה לבני בריתם.
טיריון מתקשה עם העובדה שהוא הפסיד את הכוח שהיה לו כימין המלך, ומרגיש שאביו טייווין לא מעריך את מה שהוא עשה למען הממלכה כימין המלך.
בינתיים ג'יימי לאניסטר מובל על ידי בריאן מטארת' בחזרה למעלה המלך, במטרה לפדות את האחיות לבית סטארק.
הסטארקים מוצאים את עצמם מפסידים במלחמה לאחר שאיבדו את תמיכתו של וולדר פריי, כיוון שרוב שבר את נדרו והתחתן עם ת'אליסה מייגיר ולא עם אחת מבנותיו של וולדר, וחלק מצבאו של רוב מאבד בו אמון.
גם היחסים בין רוב לאימו התקררו לאחר שחרורו של ג'יימי לאניסטר, אף על פי שהם התחברו לאחר המוות של אביו נד סטארק ומותם לכאורה של בראן וריקון סטארק, אחיו הקטנים.
לעומת זאת, בראן וריקון חיים והם ממשיכים את מסעם צפונה עם בני ברית חדשים - התאומים ג'וג'ן ומירה ריד שאביהם היה חבר של האבא של בראן וריקון.
תיאון גרייג'וי שזייף את מותם של בראן וריקון, נלכד ונכלא במרתף של מישהו לא ידוע שמענה אותו פיזית ומנטלית, ומסתבר כראמזי שלג, בנו הממזר של רוז בולטון.
אריה סטארק נמלטת ממאסרה ומתחילה במסע הביתה ביחד עם גנדרי ופאי.
אחרי שנתפסו על ידי אחוות המורדים, אריה בורחת ונתפסת על ידי "כלב הציד" סנדור קלגיין, לוחם קשוח וגס רוח.
הוא מחליט לקחת אותה למטה של בית סטארק במטרה שהם יפדו אותה תמורת כסף רב.
סאנסה סטארק נשארת כאסירה של הלאניסטרים במעלה המלך, בעוד שג'ופרי ממשיך להתעלל בה וטיריון מנסה לרסנו.
פיטר בייליש ובית טיירל מציעים לסאנסה עזרה.
בפרק הלפני אחרון של העונה רוב סטארק מנסה לגייס שוב את תמיכתו של בית פריי ומתנצל בפני וולדר פריי על שהפר את הבטחתו ומציע לו פיצויים.
וולדר פריי מקבל לכאורה את התנצלותו ומציע לו לחגוג בטירתו את חתונתם של אחד מקציני סטארק הבכירים עם אחת מבנותיו של וולדר.
בעת חגיגות החתונה, וולדר פריי בוגד ברוב סטארק ובצבאו ורוצח אותם.
הוא רוצח את אשתו ההרה של רוב, את רוב עצמו, את קייטלין סטארק ואת זאב הבלהות של רוב.
אירוע הטבח והבגידה זכה לכינוי "החתונה האדומה", ומוטט למעשה את צבאו של רוב סטארק.
בתמורה לבגידה מקבל וולדר פריי אדמות וכסף מבית לאניסטר שהיה שותף לקשר.
בדרגונסטון סטאניס באראתיאון מוצג כאדם שבור לאחר שהפסיד בבלאקוואטר, יועצו דאבוס סיוורת' נכלא לאחר שתקף את מליסנדרה.
מליסנדרה עדיין מאמינה שסטאניס הוא הנבחר על ידי אל האור ושהיא תעזור לו להגשים את הנבואה.
מליסנדרה כולאת את דאבוס, ובתו הסודית של סטאניס שירין (שחולה בקשקשת אפורה) עוזרת לדאבוס ללמוד לקרוא.
מאחורי החומה ג'ון שלג מצטרף לצבא הפראים של מאנס ריידר, אבל עם כוונות נסתרות.
נדרו כשומר במשמר הלילה נבחן בכך שהוא מתאהב בפראית ייגריט (רוז לזלי) והוא מוצא את עצמו בוחר בין ייגריט למשמר הלילה.
האחרון הושמד במידה רבה במתקפת ההלכים הלבנים ואחר כך על ידי קבוצה של מורדים, שכועסת על הכנסת האורחים המבישה של הלורד קרסטר.
במהלך המרד השומרים מפירים את נדריהם, ומסכנים את חייהם של סאמוול טארלי ולורד המשמר ג'אור מורמונט.
טארלי בורח עם גילי, אחת מבנותיו של קרסטר, שזה עתה ילדה, ואילו הלורד מורמונט נרצח בידי המורדים.
מאחורי "הים הצר" דאינריז ממשיכה במסעה לכיבוש כס הברזל.
היא מלווה על ידי עוזר חדש בשם באריסטן סלמי, שהיה בעבר ראש משמר המלך, והיא עדיין נעזרת בז'ורה מורמונט.
דאינריז שקלה לקנות את "הבלתי-טמאים", צבא עלית של סריסים עבדים שהוכשר בחומרה ונשלטים על ידי שליט אכזר ועוזרתו המתורגמנית מיסאנדיי בתמורה לאחד מדרקוניה.
בעת "הרכישה" היא מורה ל"דרוגון" הדרקון שנרכש לשרוף את השליט של הסריסים פוקדת על "הבלתי-טמאים" להרוג את האדונים של אסטאפור ומשתלטת על העיר.
היא מציעה ל"בלתי-טמאים" את חירותם והם בוחרים להישבע לה אמונים ומיסאנדיי בוחרת להיות עוזרתה.
גם ה"בנים-השניים" מצטרפים לצבאה בעזרתם משחררת את עיר העבדים יונקאי ותושביה מקבלים אותה בקריאות אהבה, מיסה (אמא) מיסה !
העונה הרביעית של משחקי הכס שודרה במקור בין ה-6 באפריל 2014 ל-15 ביוני 2014. העונה כללה עשרה פרקים, כל אחד באורך של 50-60 דקות.
העונה הרביעית עובדה ברובה מחלקו השני של הספר השלישי, סופת החרבות, בשילוב מספר קטעים מהספרים העוקבים משתה לעורבים וריקוד עם דרקונים.
בעונה זאת דמות חדשה בשם אוברין מארטל שהגיע למעלה המלך במטרה לנקום את מות אחותו אליה מארטל שנרצחה ונאנסה על ידי "ההר".
במעלה המלך נערכת חתונתם של ג'ופרי לאניסטר ומארגארי טיירל.
לאחר שג'ופרי מורעל במהלכה על ידי סבתה של מארגארי, אולנה טיירל, במה שכונה "החתונה הסגולה" בשל פניו של ג'ופרי שלאחר שנחנק הפכו לסגולים.
סרסיי לאניסטר הנסערת ממהרת להאשים את אחיה, טיריון, ברצח בנה.
טיריון עומד למשפט בו הוא נאבק לשרוד את ההאשמות השקריות נגדו מצד אחותו ואביו, בזמן שהוא נבגד על ידי שאי – האישה שאהב – שמעידה נגדו עדות שקר.
טיריון מבקש משפט בקרב, סרסיי בוחרת בחייל הטוב ביותר שלה, גרגור קלגאן "ההר" שייצג אותה.
טיריון תחילה בוחר בחברו ברון אך הוא חושש מההר ומעדיף לזכות בתואר והאדמות שסרסיי מציעה לו.
לילה לפני הקרב כשטיריון מיואש, מגיע אוברין מארטל אל תאו ואומר לו שהוא ייצג אותו כנגד ההר שהרג ואנס את אחותו.
ההר ואוברין מתחילים את הקרב ותחילה אוברין מביס את ההר, אך הוא מחליט שעליו להתוודות ברצח אחותו לפני שיהרוג אותו.
ההר מנצל את חוסר תשומת ליבו של אוברין ובהתפרצות אחרונה הוא מצמיד אותו לקרקע, חונק אותו ודוחף את אצבעותיו המשוריינות לעיניו וכך, תוך כדי וידוי, מפוצץ את ראשו והורג אותו.
בכך נגזר על טיריון עונש מוות, אך הוא נמלט ממעלה המלך בעזרת אחיו ג'יימי לאניסטר ורב המרגלים לורד ואריז.
לפני שטיריון נמלט מן הטירה, הוא מגיע לחדרו של אביו שם מוצא את שאי שקיימה איתו יחסי מין.
טיריון הורג את שאי בלית ברירה, ולאחר מכן מתעמת מול אביו שנמצא בשירותים והורג גם אותו.
לאחר שאימם נרצחה והשאירה אותם יתומים מאב ואם וביתם וינטרפל נהרס, ילדי משפחת סטארק שנותרו בחיים יוצאים למסעות נפרדים במטרה לשרוד.
סאנסה סטארק מצליחה להימלט ממעלה המלך בעזרתו של פיטר באיליש, שמשיט אותה אל קן הנשרים שם שולטת דודתה, ליסה ארין, שמיועדת להתחתן עם באיליש.
ליסה הקנאית והמאוהבת מאיימת להרוג את סאנסה, לאחר שרואה את פיטר מנשק אותה.
אך הוא מצליח להרגיעה ומיד לאחר מכן משליך את ליסה למותה מבעד "דלת הירח".
בינתיים, אריה סטארק גם היא בדרכה אל קן הנשרים בליווי סנדור קלגיין ("כלב הציד"), שמקווה לקבל תשלום מדודתה של אריה, על כך שהעביר אותה בבטחה אל אחד מבני משפחתה.
לאחר שהשניים מגיעים לבקעה, השומרים במקום מספרים להם שדודתה של אריה מתה, ולפיכך למעשה לשניים אין מה לחפש בבקעה.
אריה וקלגיין ממשיכים בנדודיהם ופוגשים בבריאן ופוד.
בריאן מתעקשת לקחת את אריה תחת חסותה בעוד שקלגיין מתעקש שתישאר עמו.
השניים נלחמים בקרב עיקש בסופו קלגיין נפצע פציעות אנושות אך אריה מתחמקת מבריאן.
קלגיין מבקש שאריה תגאל אותו מייסוריו אך היא נוטשת אותו, ועולה על ספינה לבראבוס בעקבותיו של ז'אקן ה'גהאר.
בראן סטארק, שניצל בזמן כיבוש ווינטרפל, ממשיך בחיפושיו בצפון אחר העורב בעל שלוש העיניים לאחר שפוגש עם הודור (מגולם על ידי כריסטיאן ניירן) רפה השכל ואושה את ג'וג'ן ומירה ריד.
הם פוגשים בסאם טארלי ובגילי בדרכם לטירת שחור, ומתחילים את מסעם אל מעבר לחומה.
בשלב זה אושה וריקון נפרדים מהם, לאחר שאושה לוקחת את ריקון ל"אח האחרונה" - טירתם של בני אומבר.
בחומה, ג'ון שלג חוזר אל משמר הלילה לאחר שחבר אל הפראים ובגד בהם.
הוא מנסה להזהיר את מפקדיו מההתקפה הקרבה משני צדדי החומה של מאנס ריידר, שהצליח לאגד צבא אדיר של פראים.
ההתקפה מתרחשת לבסוף ובמהלכה נהרגת אהובתו של ג'ון, ייגריט הפראית.
הפראים נסוגים, לפני שמצליחים להשתלט על החומה, אך עדיין מצליחים להרוג חלק גדול מאנשי משמר הלילה.
לפני שהפראים מצליחים לתקוף שנית, סטאניס באראתיאון מגיע בראש צבא גדול, מכניע את מאנס ולוקח אותו בשבי לפי המלצתו של ג'ון.
מעבר לים הצר, דאינריז טארגאריין ממשיכה את מסע הכיבושים שלה של ערי מפרץ העבדים, וכובשת את מירין, העיר הגדולה ביותר מביניהן.
דאינריז מחליטה להתיישב בעיר ולמשול על אנשיה לפני שתמשיך לווסטרוז, בין השאר על מנת לשחרר את העבדים מכבליהם, דבר שמוביל אותה להתנגשות אלימה עם אדוני העיר ובעלי העבדים.
העונה החמישית של משחקי הכס שודרה במקור בין ה-12 באפריל 2015 ל-14 ביוני 2015. העונה כללה עשרה פרקים, כל אחד באורך של 50-60 דקות.
מבחינה עלילתית, העונה מכסה את מרבית התוכן שבספרים "משתה לעורבים" ו"ריקוד עם דרקונים", בצירוף קטעים שלא עובדו מהספר הקודם "סופת החרבות".
במעלה המלך סרסיי נערכת לטקס האשכבה של אביה, כאשר מארגארי נישאת לבנה טומן שהופך למלך.
חרף היותה למלכה-האם ולא המלכה השלטת היא ממנה את מקורביה לחברות במועצה המלכותית וזורעת שמות במעלה מלך.
היא מסייעת לעלייתו של מנהיג דתי סגפן וקנאי המכונה "הדרור העליון", שאוסר את כלתה ואחיה (לוראס טיירל) באשמת עדות שקר והומוסקסואליות.
בהמשך הוא גם פונה כנגדה ואוסר אותה באשמת ניאוף, גילוי עריות ורצח בעלה רוברט.
זמן-מה לאחר מכן היא מסכימה להתוודות, אך נאלצת לעבור השפלה ולבצע את "צעידת הכפרה" המחייבת אותה לצעוד עירומה בפני תושבי העיר.
סאנסה סטארק מגיעה עם פטיר באיליש אל טירת בית בולטון במטרה להינשא לרמזי בולטון לקראת המאבק על כס הברזל.
היא נאלצת להינשא לרמזי בולטון, שאונס אותה בליל כלולותיהם ומאלץ את "סרחן" לצפות במעשה.
לאחר שרמזי יוצא לקרב נגד סטאניס היא ו"סרחן" נמלטים.
בינתיים, אריה סטארק מגיעה אל הבית השחור והלבן בעיר החופשית בראאבוס, ומתקבלת לאחוות המתנקשים "האנשים חסרי הפנים".
לאחר שמוטל עליה להתנקש בסוחר מושחת והיא מתנקשת במישהו אחר מעברה, והיא נענשת.
בחומה, ג'ון שלג לומד מפיו של סטאניס באראתיאון שבכוונתו לכבוש את כס הברזל בסיוע צבא הפראיים, אך מנהיגם מאנס ריידר מסרב להישבע אמונים למלך סטאניס באראתיאון.
הוא מועלה על המוקד אך ג'ון יורה בו למוות, כדי להקל על ייסוריו.
זמן מה לאחר מכן, משמר הלילה בוחר בג'ון למפקד ה-998 של משמר הלילה.
ג'ון יוצא אל הפראיים על מנת לשכנעם לחבור אל משמר הלילה, במאבק מול צבא ההלכים הלבנים, ולאחר הגעתו פולשים ההלכים הלבנים בראשות מלך הלילה והוא נמלט.
בשובו אל טירת שחור הוא נחשף לזעמם וכעסם של אנשי המשמר כנגדו ואלה דוקרים אותו ומותירים אותו להתבוסס בדמו.
בצפון, סטאניס באראתיאון עוזב את טירת שחור כדי לתקוף את וינטרפל שנמצאת תחת כיבושו של רוז בולטון.
לאחר שרוב צבאו השכור בורח, הוא פונה לעצתה של מליסנדרה ומעלה כקורבן לרה'לור אל האור את בתו שירין, לא לפני שהוא שולח את סר דאבוס סיוורת' לטירת שחור לחפש אספקה.
לאחר ההקרבה, אשתו סליס מתאבדת ורוב סוסיו נהרגים בידי גדוד קטן אותו הנהיג רמזי בולטון.
לאחר מכן צבאו של בולטון שוחט את כל חייליו ובריאן מטארת' הורגת אותו כנקמה על כך שהרג את אחיו רנלי, אותו שירתה.
מעבר לים הצר, דאינריז טארגאריין נאלצת להיאבק בהתקוממות מבית בדמות מחתרת בשם "בני ההרפיה".
ואריז וטיריון מגיעים לבית בושת בפונטס בדרכם אל מירין, וטיריון נחטף על ידי סר ז'ורה שמסגירו לידיה של דאינריז בתקווה שתמחל לו, אך זו אינה מוחלת לו ומגרשת אותו מהעיר בעוד טיריון הופך ליועץ שלה.
בעת קרב ראווה מתפרץ מרד של "בני ההרפיה" המנסים להתנקש בה, ולבסוף היא ניצלת על ידי סר ז'ורה ומתפתח קרב שבסיומו מגיע אחד מדרקוניה, דרוגון, שמציל אותה והיא מתעופפת על גבו הרחק משם ומגלה שהוא לוקח אותה אל ארצם של הדות'ראקים.
העונה השישית של משחקי הכס שודרה במקור בין ה-24 באפריל 2016 ל-26 ביוני 2016. העונה כללה עשרה פרקים, כל אחד באורך של 50-60 דקות.
עד העונה החמישית הסדרה עקבה, פחות או יותר, אחרי עלילת חמשת הספרים שיצאו בסדרת "שיר של אש ושל קרח".
עם זאת, לאור העיכוב ביציאת ספרי ההמשך, החל מעונה זו עלילת הסדרה ממשיכה לקו "עצמאי" יותר שפותח על ידי יוצרי הסדרה על פי רעיון כללי שהתווה מרטין, בצירוף מספר פרטי עלילה משני הספרים האחרונים "משתה לעורבים" ו"ריקוד עם דרקונים" שלא כוסו בעונה הקודמת.
במעלה המלך ג'יימי חוזר אל סרסיי ויחד עמה זומם להפיל את שלטונו של הדרור העליון.
בניסיון התקוממות כושל כנגד תומכי הדרור העליון הוא נשלח לעזור למשפחת פריי במצור על נהרן, בעוד טומן מכריז כי סרסיי תעמוד למשפט אמונה וכי לא יתקיים דו-קרב.
סרסיי לא מופיעה בפני הדרור העליון ומארגנת פיצוץ בהיכל הגדול באמצעות אש פרא, שבמהלכה נהרגים מארג'רי טיירל והדרור העליון.
טומן שמבחין במתרחש מתאבד בקפיצה מחלון המבצר האדום, וסרסיי מתיישבת על כס הברזל ומכריזה על עצמה כמלכת שבע הממלכות.
בחומה, סר דאבוס משכנע את מליסנדרה, כוהנתו של אדון האור, להחיות את ג'ון סנואו, שלאחר תחייתו מוציא להורג את הקושרים שהתנקשו בו ופורש ממשמר הלילה בטענה כי "מותו" פטר אותו מהשבועה.
הגעתה של סאנסה אל טירת שחור טורפת את הקלפים.
היא משכנעת אותו לתור אחר בעלי ברית לקראת יציאה לקרב על וינטרפל, לאחר שרמזי בולטון רוצח את אביו ואת אמו ואחיו החורגים ומשתלט על וינטרפל.
סאנסה וג'ון סנואו יוצאים לקרב על המבצר בראש צבא הפראים ובתמיכתה של מליסנדרה כשבסיומו ג'ון, בסיוע ברגע האחרון של אבירי הבקעה, מביס את רמזי בולטון ולוקח אותו בשבי, בעוד סאנסה מביאה למותו בכך שהיא משסה בו את כלביו הרעבים.
כהכנה לפלישת ההלכים הלבנים ג'ון סנואו מתייעץ עם אדוני הצפון ומוכתר למלך הצפון.
בערים החופשיות, אריה סטארק מאמצת את זהותה כמתנקשת נטולת פנים וראייתה שבה אליה.
היא נשלחת להתנקש בשחקנית מסוימת אך מסרבת מסיבות מוסריות ומחליטה לערוק מ"חסרי הפנים".
כעונש, תלמידתו של מנהיג הכת מנסה להתנקש בה, אך אריה הורגת אותה באמצעות חרבה "מחט".
אריה מכריזה כי אינה רוצה להיות מתנקשת ללא פנים, ולאחר מכן מתעתדת לשוב אל מעלה המלך כאריה סטארק, ויוצאת לבקש את נקמתה בכל אלה שפגעו במשפחתה.
בארצות הנהר, דג שחור כובש את נהרן מידי בני פריי שהחזיקו בה.
הם צרים עליה בתגובה ומאיימים להרוג את אדמור טאלי שנמצא בידיהם.
בריאן מטארת' מגיעה לנהרן בניסיון לשכנע את דג שחור לבוא לעזרת סאנסה, הוא מסרב.
ג'יימי לאניסטר מדבר עם אדמור טאלי ומאיים עליו שירצח את בנו אם לא ייתן לו את נהרן.
אדמור נכנס לנהרן ואומר לאנשיו להיכנע, דג שחור עוזר לבריאן מטארת' לברוח ונהרג בקרב מול בית פריי ובית לאניסטר.
באיי הברזל, אחיו של באילון ג'רייג'וי - יורון, חוזר מן הגלות והורג בסתר את באילון.
ת'יאון גרייג'וי חוזר לפייק לאחר שברח מוינטרפל, ויחד עם אחותו יארה השניים מתכננים לתבוע את כס המלח עבור יארה ולמשול באיי הברזל.
בעת שיארה תובעת את הכס, מופיע יורון גרייג'וי, שמשכנע את הלורדים באיי הברזל לבחור בו כמלך החדש, ומספר שתוכניתו להינשא לדאינריז טארגאריין ולהשתמש בדרקונים שלה כדי לכבוש את ווסטרוז.
ת'יאון ויארה נמלטים עם בעלי בריתם וצי הספינות של גרייג'וי על מנת להגיע לדאינריז ראשונים ולכרות עמה ברית.
מעבר לים הצר, דאינריז טארגאריין נלקחת בשבי בידי הדות'ראקים, שמחליטים לכלוא אותה במקדש אלמנות מנהיגי הדות'ראקים, אך היא מסרבת להשלים עם גורלה ולאחר שהיא שורפת למוות את מנהיגי הדות'ראקים היא הופכת למנהיגת הדות'ראקים ויוצאת עמם בחזרה אל מירין כשהיא רכובה על דרקונה.
במירין, ואריז וטיריון מנסים להשכין שלום בין אדוני העבדים ובעוד ואריז יוצא לגייס צבא, מתקפה מכיוון הים על מירין נבלמת עם בואה של דאינריז כשהיא רכובה על דרוגון הדרקון.
יחד עם האחים גרייג'וי שחוברים אליה ועם ספינותיהם הרבות דרקוניה וצבא הדותראקים היא יוצאת לקרב על ווסטרוז.
מצפון לחומה, בראן סטארק, הודור ומירה מגיעים אל עץ היער הענק שבו נמצא העורב בעל שלוש העיניים, שמלמד את בראן ומראה לו חזיונות מהעבר ומלמד אותו את מקורם של ההלכים הלבנים, תולדות חיי אביו אדארד ואודות הודור בילדותו.
בשלב מסוים בראן רואה את מלך הלילה בראש צבא המהלכים הלבנים, ומלך היער מבחין בו ונוגע בו, מה שמפר את ההגנה על המערה בה שכנו.
ההלכים הלבנים פולשים אל המערה והורגים את העורב ואת הודור.